kardosdrur/scandi-wiki huggingface dataset:
Queenie Wahine's Papaya

"Queenie Wahine's Papaya" er en duet med Elvis Presley og den kun 10-årige Donna Butterworth. Den er en komposition af Bill Giant, Bernie Baum og Florence Kaye.

"Queenie Wahine's Papaya" blev indspillet hos Radio Recorders i Hollywood den 27. juli 1965 og blev anvendt i filmen Paradise, Hawaiian Style med Elvis Presley i hovedrollen og blev udgivet på soundtracket fra filmen, som ligeledes hed Paradise, Hawaiian Style. Filmen havde premiere i 1966.

Presley lavede endnu en duet med Donna Butterworth til filmen. Den blev optaget dagen før i samme studie og havde titlen "Datin". Den var en komposition af Randy Starr og Fred Wise og blev ligeledes udsendt på LP'en Paradise, Hawaiian Style.

Donna Butterworth sang endvidere i filmen – som solist – den kendte sang "Bill Bailey, Won't You Please Come Home", tidligere sunget af bl.a. Brenda Lee.

Paradise, Hawaiian Style blev Donna Butterworths sidste film.

Referencer 

Elvis Presley-sange
Popsange
Sange fra 1965
Sake

Sake (酒) (udtales [sake] på japansk) er en alkoholisk drik fra Japan. Drikken laves af ris. 
På japansk er sake ordet for en hvilken som helst alkoholisk drik, mens ordet for sake er Nihonshu (日本酒), hvilket betyder japansk sake.

Eksterne henvisninger 

Mad og drikke i Japan
Alkoholiske drikke
Verdens Vigtigste Sandheder

Verdens Vigtigste Sandheder (V.V.S.) var et satireprogram på Danmarks Radios P3, der blev sendt søndag formiddag klokken 10:30 og genudsendt om aftenen i perioden frem til 1992. Programmet blev til at starte med sendt på skift med det foregående satireprogram, Huttelihutlisten indtil det endeligt fuldt ud afløste dette.

Indhold
Programmet bestod af en række faste elementer, eller scenarier, hvori ugens begivenheder blev behandlet ud fra en satirisk vinkel. Lytteren blev guidet igennem af værterne "Lea" og "Thomas", og ellers blev programmet kun afbrudt af parodier på reklamer. 

Af faste elementer var der "Auradioavisen"; "Ævlevatøren", en parodi på TV2-programmet Elevatoren; "Poul Nyrups dagbog" ("jeg blev heller ikke statsminister i denne uge"); "Ungdomsserien Klampenborg 2930" -med Brandon og Branda, der snakker om hvor hårdt de rige har det; "Den udsendte medarbejder" ("stemningen er hektisk her i..."); Lokalradioparodien "Radio Kiks" med Kenneth the Wavemaster Jørgensen; Emnet "Hvad ungdommen har at sige", hvilket generelt er at den "haaaader" det emne der omhandles; og endeligt var der "Et digt" (elsket af Lea, hadet af Thomas) og "Sport" (elsket af Thomas, hadet af Lea).

Noter

Radioprogrammer fra Danmark
Satire
Kirensk

Kirensk (, ) er en by i Irkutsk oblast, Sibiriske føderale distrikt i Den Russiske Føderation omkring 920 kilometer nordnordøst for oblastens administrative center, Irkutsk, og 210 kilometer nordvest for den nordlige ende af Bajkalsøen.. Byen har  indbyggere og blev grundlagt i .

Geografi 

Kirensk ligger ved sammenløbet af floderne Kirenga og Lena. Der er skibsforbindelse til resten af Rusland om sommeren og en lufthavn, men ingen egentlig vejforbindelse. Havnen i Kirensk bruges desuden til at omlaste fra større til mindre skibe for transport længere op ad Lena.

Klima 

Klimaet er ekstremt fastlandsklima med temperaturer, der varierer fra -50 °C om vinteren til +40 °C om sommeren. Den gennemsnitlige årlige temperatur er 3,5 °C, den gennemsnitlige julitemperatur er 18,8 °C, den gennemsnitlige januartemperatur på -26,9 °C. Den gennemsnitlige årlige nedbør er 381 mm med et maksimum i sommermånederne.

Historie 
Kirensk blev grundlagt i  af kosakker under Vasili Bugor som en vinterbosættelse. I 1775 fik den officielt status som by. I løber af 1800-tallet blev et større antal politisk fanger genbosat her, heriblandt Józef Piłsudski. Under sovjettiden var der en gulag-transitlejr i byen. I 1991 blev der fundet 80 lig i kælderen på en bygning, der tidligere havde tilhørt NKVD. Alle var tilsyneladende blevet dræbt på en enkelt dag i 1938, og alle var blevet dræbt med slag til hovedet.

Under anden verdenskrig fungerede byen som knudepunkt for amerikanske fly, transporteret via Alaska. I forbindelse med konstruktionen af jernbanen Bajkal-Amur fungerede byen som transitpunkt for materiale til brug for bygningsværket.

Indbyggerudvikling 

Note: Data fra folketællinger

Referencer

Eksterne henvisninger 

 Uofficiel byhjemmeside 
 Kirensk privat hjemmeside, med mange billeder 
 Kirensk på mojgorod.ru 

Byer i Irkutsk oblast
Ust-Ordynskij

Ust-Ordynskij (, ) er en by i Irkutsk oblast, Sibiriske føderale distrikt i Den Russiske Føderation omkring 62 kilometer nordøst for oblastens administrative center, Irkutsk. Byen har  indbyggere.

Indbyggerudvikling 

Note: Data fra folketællinger

Referencer 

Byer i Irkutsk oblast
Hestesko (Hippocrepis)

Hestesko (Hippocrepis) er en slægt med ca. 15 arter, der er udbredt i Nordafrika, Mellemøsten og Pakistan samt i Europa. Det er enårige eller flerårige, urteagtige planter, eller buske. De uligefinnede blade har akselblade og består af 3 til adskillige, helrandede småblade. Blomsterne er samlet i skærmagtige småstande. De enkelte blomster er uregelmæssige og 5-tallige. Frugterne er flade bælge, der ofte har hesteskoformede kerner.

 Gul hestesko (Hippocrepis comosa)
 Buskhestesko (Hippocrepis emerus) – tidligere beskrevet som: Coronilla emerus

 Hippocrepis bicontorta
 Hippocrepis biflora
 Hippocrepis ciliata
 Hippocrepis cornigera
 Hippocrepis glauca
 Hippocrepis minor
 Hippocrepis multisiliquosa
 Hippocrepis salzmannii
 Hippocrepis scabra
 Hippocrepis unisiliquosa

Ærteblomst-familien
Mirante do Vale

Mirante do Vale er en 170 meter høj skyskraber i São Paulo.

Eksterne henvisninger 

 Mirante do Vale

Skyskrabere i Brasilien
São Paulo
Svirsk

Svirsk (, ) er en by i Irkutsk oblast, Sibiriske føderale distrikt i Den Russiske Føderation omkring 140 kilometer nordvest for oblastens administrative center, Irkutsk. Byen har  indbyggere og blev grundlagt i .

Geografi 
Svirsk ligger på sletten nord for Sajanbjergene på den venstre bred af floden Angara. Byen er administrativt underlagt byen Tsjeremkhovo.

Klima 
Klimaet er tempereret fastlandsklima. Den gennemsnitlige temperatur i juli måned er 24 °C (højst målte temperatur: 35,4 °C), den gennemsnitlige temperatur i januar måned er -19,4 °C (lavest målte temperatur: -43,8 °C). Den gennemsnitlige årlige nedbør er 377 mm.

Historie

Indbyggerudvikling 

Note: Data fra folketællinger

Referencer

Eksterne henvisninger 

 Uofficiel byhjemmeside 
 Svirsk på mojgorod.ru 

Byer i Irkutsk oblast
Vekseldrift

Vekseldrift eller vekselbrug er en sædskifteform med gennemført stadig vekslen af bredbladede og smalbladede afgrøder, således at der på marken skiftes med planter, som er stærkt forskellige både med hensyn til dyrkningsmåde, voksetid og ernæringskrav.

Historie 
I sin oprindelse er vekseldrift hjemmehørende i England, hvor det ældste og mest typiske vekseldrift er Norfolksædskiftet med vintersæd, rodfrugter, byg og kløver. Det menes at være opstillet første gang af den engelske godsejer Charles 2. Viscount Townshend, og overført til praktisk dyrkning af den engelske landøkonom Arthur Young. Omkring 1800—1840 blev der gjort forsøg på at indføre vekseldrift i dansk landbrug, dog i en noget anden form, idet man brugte en 8-marks drift og medtog afgrøder som ærter, "vikkehavre" (en blanding af Foder-Vikke og Almindelig Havre) og havre, men det er først ind i det 20. århundrede, at metoden er blevet almindeligt anvendt på grund af sine store fordele:

 Adgang til en gennemført bekæmpelse af ukrudt,
 Rationel anvendelse og udnyttelse af gødningsmidlerne 
 Mulighed for en intensiv drift, hvor jordens ydeevne udnyttes bedst muligt 

Det ligger i sagens natur, at vekseldrift er både kapital- som arbejdsintensivt, ligesom systemet er stærkt afhængigt af jordens dyrkningstilstand, afsætningsforhold på det danske og de international markeder samt landmandens personlige dygtighed. Det har betydet, at vekseldrift kun er taget i brug få steder i sin rene form  Derimod anvendes tillempede former med længere græsleje, græsudlæg og til dels også med brak i nogen udstrækning. En overgangsform til andre systemer har man i veksel-kobbelbruget, der opstår, når kobbelbrugets lange række med kornafgrøder afbrydes med en eller flere bredbladede afgrøder som rodfrugt eller bælgsæd, men stadigvæk på den måde, at to kornafgrøder følger efter hinanden på visse steder i sædskiftet. Størst udbredelse har vekseldrift på Lolland-Falster, hvor man traditionelt har satset på dyrkning af stort areal sukkerroer.

Se også 
Dyrkningssystem
Sædskifte
Trevangsbrug

Dyrkningssystemer
Planteværn
Gul hestesko

 
Gul hestesko (Hippocrepis comosa) er en flerårig, urteagtig plante med en krybende til opstigende vækst. Blomsterne dufter behageligt og bestøves af forskellige biarter.

Beskrivelse 
Stænglerne vokser stjerneformet ud fra rodhalsen. De er delvist forveddede ved basis, men ellers lysegrønne til rødlige, hårløse og furede. bladene sidder spredtstillet, og de er uligefinnede med 4-8 smalt ovale småblade, der har hel rand og en lille, men tydelig spids. Begge bladsider er gråligt lysegrønne. 

Blomstringen sker i maj-juli, hvor man finder blomsterne samlet i endestillede, skærmagtige stande med 5-12 blomster. De enkelte blomster er uregelmæssige (ærteblomster) og 5-tallige med gule, brunårede kronblade. Frugterne er bælge, som skilles i hesteskoformede stykker ved modningen.

Rodnettet består af en kraftig, dybtgående pælerod og et vidt udbredt filt af siderødder. 

Højde x bredde og årlig tilvækst: 0,05 x 0,30 m (5 x 30 cm/år).

Hjemsted 

Arten er udbredt i det sydlige og centrale Europa. Den er knyttet til lysåbne, varme og tørre voksesteder med lavt næringsindhold og neutral eller basisk reaktion. Derfor findes den ofte som pionerplante i stenbrud, langs vejkanter, på ruderater og i tørre, kalkrige stepper. 

Langs skovkanter i det centrale Istrien, Kroatien, findes arten i samfund med bl.a. hjertegræs, bakkemysike, bakkesoløje, bjergkløver, blågrøn star, cypresvortemælk, dansk kambunke, Danthonia calycina (en art af tandbælg), Dianthus sanguineus (en art af nellike), dunet vejbred, engsalvie, fligetbladet brunelle, knoldet mjødurt, Linum tenuifolium (en art af hør), opret hejre og ølandkugleblomst

Note 

Gule blomster
Tørketålende planter
Flerårige urter
Sydbøhmen

Sydbøhmen region (tjekkisk: Jihočeský kraj) er en administrativ region i Tjekkiet, beliggende i den sydlige del af det historiske Bøhmen. Regionen kaldtes indtil 2001 Budějovický kra'j eller Českobudějovický kra'j efter administrationscenteret České Budějovice. Antallet af indbyggere var 644.083 (1. januar 2020).

Distrikter 

 Andel af Bruttonationalproduktet (2001): 5,4 %
 Arbejdsløshed (IV/2005): 5,2 %

Største byer

Eksterne henvisninger 

 
Regioner i Tjekkiet
Bøhmen
Philipp von Zesen

Philipp von Zesen (født 8. oktober 1619 i Priorau ved Dessau, død 13. november 1689 i Hamburg) var en tysk digter.
Von Zesen studerede poesi og litteratur i Wittenberg og Leipzig, foretog rejser til Frankrig og Holland og grundede 1643 i Hamburg Teutschgesinnte Genossenschaft, hvis formand han var.

Også af Die fruchtbringende Gesellschaft blev han medlem. Kejseren adlede ham, og hertugen af Sachsen udnævnte ham til rådsherre. Von Zesen, der levede i vanskelige forhold, førte i længere tid et meget omflakkende liv i ind- og udland, men tilbragte sine sidste år på ny i Hamburg.

Han var, som modersmålets tilhænger, en ivrig purist, som digter skrev han den første egentlige tyske familieroman: Die Adriatische Rosemund (1645), der efterfulgtes af andre romaner som Assenat, der behandlede "Josefs hellige Stats-Kærligheds og Livshistorie" og Samson, en "Helte- og Kærlighedshistorie".

Desuden har von Zesen udgivet et par ordrige digtsamlinger samt Hochdeutscher Helikon oder Grundrichtige Anleitung zur hochdeutscher Dicht- und Reimenkunst (1640) og oversættelser fra fransk.

Kilder 
 

Digtere fra Tyskland
Tysksprogede forfattere
Tyskere i 1600-tallet
Salmonsens
René Rasmussen (håndboldspiller)

René Toft Brølling Rasmussen (født 29. august 1989) er en dansk håndboldspiller, der spiller for Skjern Håndbold. Hans tvillingebror Jørgen Rasmussen er også håndboldspiller. Réne Rasmussen er venstrehåndet og spiller højre fløj.

Rasmussen kommer fra den lille by Rækker Mølle. Her spillede han håndbold i den lokale KFUM-klub i ungdomsårene. Som førsteårsseniorspiller skiftede han til Skjern Håndbold sammen med sin bror for at spille for Håndboldliga-holdet.

Rasmussen har spillet 15 Y-landskampe og 18 U-landskampe, og han har været med til at vinde både VM-guld og -sølv, senest sølv til U-VM, hvor han var en vigtig del af holdet, idet han var den eneste udtagne højrefløj. I 2018 blev han udtaget til A-landsholdet til Golden League-stævnet i april i Norge.

Referencer

Eksterne henvisninger 
 Spillerinfo, Skjern

Håndboldspillere fra Danmark
Håndboldspillere fra Skjern Håndbold
Hogmanay

Hogmanay (med tryk på sidste stavelse) er det skotske ord for årets sidste dag og betegner den skotske fejring af nytår. Det er dog kun starten, da fejringen fortsætter til nytårsdag eller i visse tilfælde helt til d. 2. januar, som er en skotsk fridag (Bank Holiday).

Referencer 

Observations on the Popular Antiquities of Great Britain, Brand, London, 1859
Dictiounnaire Angllais-Guernesiais, de Garis, Chichester, 1982
Dictionnaire Jersiais-Français, Le Maistre, Jersey, 1966
1692 Scotch Presbyterian Eloquence, Edinburgh
Dictionary of the Scots Language, Edinburgh

Eksterne henvisninger 

Hogmanay.net
Biggar Bonfire website
Det officielle website for Edinburghs hogmanay 
Chambers Book of Days Handsel Day Page
Skotske hogmanayskikke og -traditioner
Stonehaven Fireballs Associations officielle website 

Skotland
Traditioner
Kyzyl

Kyzyl (, ; , ) er hovedstaden i den autonome republik Tyva i Rusland. Kyzyl har  indbyggere.

I republikken tales foruden russisk et gammelt tyrkisk sprog, tuvinsk. Ordet Kyzyl betyder rød på tuvinsk.

Byen blev grundlagt i , hvor dens navn først var Belotsarsk frem til 1917, hvor den fik navnet Khem-Beldyr frem til 1926.

Referencer

Eksterne henvisinger 

Byer i republikken Tyva
Hani Hanjour

Hani Saleh Hanjour (arabisk: هاني صالح حنجور (13. august 1972 – 11. september 2001) var en af de fem mænd, der nævnes af FBI, som flykaprere af American Airlines Flight 77 i terrorangrebet den 11. september 2001. FBI mener, at han var piloten på Flight 77 og at han styrtede det ind i Pentagon.

Se også 
 Krigen mod terrorisme

Flykaprere under terrorangrebet 11. september 2001
Personer fra Saudi-Arabien
Sydmæhren

Sydmæhren  (tjekkisk: Jihomoravský kraj) er en administrativ region i Tjekkiet, beliggende i den syd-vestlige del af den historiske region Mæhren, med undtagelse af Jobova Lhota som tilhører Bøhmen. Administrationcenter er Brno. regionen har en udstrækning fra nord til syd på op til 100 km., og fra øst til vest på mellem 31 – 152 km.

Distrikter 

 Andel af Bruttonationalproduktet (2005): 10,2 %;
 Arbejdsløshed (2005): 10,21 %

Største byer

Eksterne henvisninger 

 
Regioner i Tjekkiet
Mæhren
René Rasmussen

René Rasmussen kan henvise til flere personer:
 René Rasmussen (foredragsholder)
 René Rasmussen (håndboldspiller)
Nawaf al-Hazmi

Nawaf al-Hazmi (arabisk: نواف الحازمي ) (9. august 1976 – 11. september 2001). var en af de fem terrorister, der nævnes af FBI, som en af flykaprere af American Airlines Flight 77, som blev styrtet ned i Pentagon i Terrorangrebet den 11. september 2001. Han blev senere afsløret for at have spillet en større rolle i den operationelle planlægning end tidligere troet. Hans yngre bror, Salem al-Hazmi, var en anden flykaprer om bord på samme fly.

Se også 
 Krigen mod terrorisme

Flykaprere under terrorangrebet 11. september 2001
Personer fra Mekka
Sædskifte

Ved sædskifte dyrker man ikke de samme afgrøder på samme areal år efter år, men veksler mellem forskellige afgrøder. Det er en ældgammel erfaring, at der som regel kan dyrkes mere på et jordstykke, når man lader afgrøderne afløse hinanden, end når man stadig dyrker den samme afgrøde på det samme areal. Det har flere årsager:

Tidligere mente man, at den væsentligste grund er, at jorden vil blive tømt for de næringsstoffer, en bestemt plante har behov for, når man fastholder dyrkning af samme plante på stykket år efter år. Selv om det har en vis betydning, så er det næppe den vigtigste grund til nedgang i udbyttet. For dels kan man tilføre de muligvis manglende næringsstoffer, og dels bruger mange af de almindeligst dyrkede nytteplanter omtrent samme mængde af de samme næringsstoffer til deres normale udvikling.

Derimod har hver nytteplante sine egne fjender, både inden for dyre- og planteriget, og ved dyrkning af den samme plante på samme stykke vil dens fjender få gunstige betingelser for deres udvikling og formering, så angrebet efterhånden bliver ødelæggende for dyrkningen af vedkommende nytteplante. Alene af den grund skifter man mellem afgrøderne, men da man har brug for forskellige afgrøder i et almindeligt landbrug, og oftest i lige store mængder af dem fra år til år, dækker man begge behov ved at inddele det givne areal i samme antal lige store dele, som man ønsker forskellige afgrøder. Her lader man så afgrøderne skifte i en bestemt rækkefølge — frugtfølgen — på de forskellige jordstykker.

En tredje grund til at gennemføre sædskifte er den, at de forskellige nytteplanter kræver forskellig behandling af jorden, sådan at den får en varieret bearbejdning i løbet af en sædskifteturnus. Når man f.eks. dyrker de forskellige hakfrugter, som kræver kraftig og gentagen jordbearbejdning (og ukrudtsbekæmpelse), kan man opnå, at den tilbagevendende braklægning kan udskydes eller måske helt undværes. Desuden har det også betydning, at de dyrkede nytteplanter efterlader jorden i forskellig tilstand, fordi nogle har en kraftig rodudvikling, der skaber en porøs jord, medens andre, for eksempel de ærteblomstrede, beriger jorden med kvælstof på grund af deres symbiose med kvælstofsamlende bakterier. Her er der tale om den såkaldte forfrugtvirkning på jorden.

Se også 
 Dyrkningssystem
 Vekseldrift

Kilde 
 948 (Salmonsens konversationsleksikon / Anden Udgave / Bind XXII: Spekulation—Søøre)

Dyrkningssystemer
Salmonsens
Planteværn

hi:फसल चक्र
Giftige svampe

Der findes ca. 600 danske svampearter, hvor hatten er af en størrelse, der kan friste ukyndige til at spise dem. Af disse er ca. 30 arter giftige svampe. 3 af disse er dødeligt giftige og yderligere ca. 10 kan forårsage alvorlige symptomer.

Det er omstridt, hvorvidt svampejægere bør kende de giftige arter, idet nogle eksperter fremhæver, at det er unødvendigt, hvis man kun indsamler arter, man kender.

De giftigste svampe 

Der findes tre giftige svampe, som med sikkerhed har medført dødsfald i Danmark. Den ene, Puklet Giftslørhat, undgås bedst ved helt at undgå indsamling af slørhatte, som i almindelighed er dårlige spisesvampe. Stenmorkel indtager en særstatus blandt giftsvampene, da den tidligere blev angivet som spiselig efter tilberedning.

De giftigste svampe, som forekommer i Danmark er:

Giftene 
De fleste giftige svampe er af en type, som forgifter protoplasma.
Amatoxiner forekommer i bl.a. Grøn Fluesvamp og Hvid Fluesvamp. De angriber især leveren og nyrerne. Denne type gifte kan menneskets immunsystem ikke bekæmpe.

Symptomer 

Symptomerne på forgiftning optræder normalt først ca. 12 timer efter indtagelse af svampen og kan forveksles med influenza, idet der er tale om opkastning og mavesmerter. På dette tidspunkt kan vitale organer være stærkt angrebet.

Behandling 

Hvis en person, der har indtaget svampe med protoplasmagifte, søger lægehjælp inden for 12 timer efter indtagelsen af den giftige svamp, er der gode muligheder for at redde livet; ofte vil der dog være varige skade på lever og nyrer. Der findes dog ikke en egentlig behandling af amatoxin – forgiftninger. Hjælpen består i at begrænse optaget af giften i de vitale organer.

Forveksling 

Nogle fremragende spisesvampe kan forveksles med giftige arter. Grøn Fluesvamp og Snehvid Fluesvamp undgås naturligvis ved at lade fluesvampene stå. Snehvid Fluesvamp kan af ukyndige også forveksles med hvide champignoner, men mens alle eksemplarer af champignon har farvede lameller, normalt brunlige, er fluesvampens lameller kridhvide.

Endelig må det understreges, at der blandt de i øvrigt mange gode rørhatte er nogle uspiselige og enkelte giftige, bl.a. satans rørhat og djævle-rørhat.

Noter 
 Svampejægere i Danmark bør kende snehvid og grøn fluesvamp. De kan forveksles med champignon og er begge dødeligt giftige med hvid, som den værste.

Litteratur 
 Korhonen, Mauri (1973) Svampe i vor natur, Gyldendal
 Knudsen, Henning & Jens H. Petersen (2009) Politikens svampebog, Politiken Forlag
Max Schlüter

Max Schlüter (12. februar 1878 – 5. april 1945) var en dansk violinsolist og musikpædagog, kendt fra omfattende koncertturnéer og som lærer for flere, senere kendte, violinister, heriblandt John Fernström (1897-1961) og Wandy Tworek (1913-1990). 

Omkring 50 svenske violinstuderende bosat i Skåne og omegn søgte i første halvdel af 1900-tallet til København og Max Schlüter for deres uddannelse. Da den svenske Radiotjänst i 1943 sammensatte sit første symfoniorkester genfandtes flere af dem som koncertmestre og stemmeledere. 

Max Schlüter var selv uddannet af Joseph Joachim (1831-1907), der blev kaldt "violinkongen fra Berlin". Han var samtidig med Johannes Brahms, Robert Schumann og dennes hustru Clara Schumann, som han alle også samarbejdede med musikalsk. 

Violinister fra Danmark
Salem al-Hazmi

Salem al-Hazmi (arabisk: سالم الحازمي) (2. februar 1981 – 11. september 2001) var en af de fem terrorister, der nævnes af FBI som flykaprere af American Airlines Flight 77, som blev styrtet ind i Pentagon i Terrorangrebet den 11. september 2001.

Hans ældre bror, Nawaf al-Hazmi, var en anden flykaprer om bord på samme fly.

Se også 
 Krigen mod terrorisme

Flykaprere under terrorangrebet 11. september 2001
Personer fra Mekka
Khalid al-Mihdhar

Khalid al-Mihdhar (arabisk: خالد المحضار (16. maj 1975 – 11. september 2001) var en af de fem mænd, der nævnes af FBI som flykaprere af American Airlines Flight 77 i terrorangrebet den 11. september 2001.

Mihdhar blev født i Saudi-Arabien og kæmpede i den bosniske krig i 1990'erne. I begyndelsen af 1999 rejste han til Afghanistan, hvor han som en erfaren og respekteret jihad blev valgt af Osama bin Laden til at deltage i terrorangrebet den 11. september 2001.

Se også 
 Krigen mod terrorisme

Flykaprere under terrorangrebet 11. september 2001
Personer fra Saudi-Arabien
Personer fra Mekka
Majed Moqed

Majed Mashaan Gh. Moqed (arabisk: ماجد مشعان موقد, (18. juni 1977 – 11. september 2001) var en af de fem mænd, der nævnes af FBI som flykaprere af American Airlines Flight 77 i terrorangrebet den 11. september 2001.

Moqed var jurastuderende fra den lille by Annakhil, i Saudi-Arabien. I 1999 blev han rekrutteret til Al-Qaeda sammen med vennen Satam al-Suqami.

Se også 
 Krigen mod terrorisme

Flykaprere under terrorangrebet 11. september 2001
Personer fra Saudi-Arabien
Jørgen Rasmussen (håndboldspiller)

Jørgen Toft Brølling Rasmussen (født 29. august 1989) er en dansk håndboldspiller, der spiller for Skjern Håndbold.

Han er tvilling til René Rasmussen, der også spiller håndbold.

Rasmussen kommer fra den lille by Rækker Mølle, hvor han tilbragte alle sine ungdomsår i KFUM, inden han skiftede til Skjern Håndbold. Han har spillet to U-landskampe.

Rasmussen arbejder som pædagogmedhjælper.

Eksterne henvisninger 
 Spillerinfo, Skjern 

Håndboldspillere fra Danmark
Håndboldspillere fra Skjern Håndbold
Håndboldspillere fra HC Midtjylland